**Выбухі ў Абхазіі 2008 года** — серыя тэрактаў на тэрыторыі часткова прызнанай дзяржавы Рэспубліка Абхазія ў перыяд з чэрвеня па ліпень 2008 года, у выніку якіх загінулі 4 чалавекі і паранены 18.

Выбухі
------

### 18 чэрвеня

18 чэрвеня дзве бомбы, з інтэрвалам у 5 хвілін, падарваліся на чыгуначных шляхах ў ваколіцах абхазскай сталіцы горада Сухумі. Ад выбухаў ніхто не пацярпеў, але ўчастак чыгуначнай дарогі, дзе адбыўся тэракт, апынуўся пашкоджаным.

### 29 чэрвеня

29 чэрвеня дзве бомбы, таксама з інтэрвалам у 5 хвілін, выбухнулі ў цэнтры Гагры, параніўшы 6 чалавек. Першы выбух адбыўся недалёка ад рынку, другі каля супермаркета. Адна 38-гадовая жанчына атрымала аскепкавае раненне ў вока і была адпраўлена на лячэнне ў адну з бальніц Сочы (Расія).

### 30 чэрвеня

30 чэрвеня адбылося два выбухі ў цэнтры Сухумі, ад якіх пацярпелі 6 чалавек. Абодва выбухі адбыліся недалёка ад рынку. Па словах супрацоўнікаў праваахоўных органаў Абхазіі, выбуховыя прылады не ўтрымлівалі аб’ектаў, генерыруючых аскепкі, што кажа аб тым, што мэтай выбухаў было запалохванне насельніцтва. Чацвёра з шасці пацярпелых тэрмінова дастаўлены ў Сухумскую гарадскую клінічную бальніцу.

### 2 ліпеня

2 ліпеня аўтамабіль, мінуўшы пост МУС Грузіі, наблізіўся да пазіцый расійскіх міратворцаў. На адлегласці прыкладна 300 метраў з машыны быў выкінуты аб’ект, які пасля выбухнуў. Затым машына разгарнулася і бесперашкодна праехала міма паста грузінскай паліцыі. У выніку выбуху ніхто не пацярпеў.

### 6 ліпеня

6 ліпеня, у 22:58 па мясцовым часе, у адным з кафэ горада Галі выбухнула бомба, у выніку чаго загінулі чацвёра, шэсць чалавек атрымалі раненне. У ліку загінулых былі выконваючы абавязкі начальніка Галійскага аддзялення службы бяспекі Абхазіі, супрацоўнік памежнага ўпраўлення Абхазіі, перакладчык місіі ААН у Грузііўу Гальскім раёне і адзін мясцовы жыхар. Пацярпелыя былі размеркаваны паміж бальніцамі Галі і Сухумі.

Наступствы
----------

У адказ на выбухі 29 і 30 чэрвеня Абхазія 1 ліпеня закрыла мяжу з Грузіяй. Жыхары Гальскага раёна, якія знаходзіліся ў той момант у Грузіі, на працягу трох дзён вярнуліся на радзіму.

Рэакцыя
-------

* **Абхазія**

Абхазскі ўрад абвінаваціў Грузію ў падрыхтоўцы і ажыццяўленні ўсіх 7 тэрактаў. У Сухумі назвалі выбухі 18 чэрвеня тэрарыстычным актам супраць расійскіх грамадзян, якія нядаўна пачалі рамантаваць ўчастак Сухумі—Ачамчыра на абхазскай чыгунцы ў шкоду Грузіі. Выбухі 29 і 30 чэрвеня таксама былі названы тэрарыстычнымі актамі, учыненыя з мэтай «падрыву рэпутацыі Абхазіі ў турыстычнай сферы». Таксама Абхазія абвінаваціла Грузію ў дзяржаўным тэрарызме.

* **Грузія**

Грузінскі бок катэгарычна адпрэчыў абвінавачванні Абхазіі. Міністр абароны Давід Кезерашвілі заявіў, што ўсе абвінавачванні з’яўляюцца «несур'ёзнымі». Афіцыйны Тбілісі заявіў, што выбухі былі вынікам барацьбы за ўладу паміж рознымі злачыннымі групоўкамі ў Абхазіі. Дэпутат парламента Грузіі Ніка Руруа заявіў, што выбухі былі накіраваныя на «тэрор у адносінах да мясцовага насельніцтва» з мэтай узмацнення антыгрузінскіх настрояў у рэгіёне.

* **Расія**

Пасля выбуху 2 ліпеня ля паста расійскіх міратворцаў памочнік камандзіра міратворчых сіл Аляксандр Дыярдзіеў абвінаваціў грузінскі бок ў тым, што ён плануе дэстабілізаваць абстаноўку вакол грузіна-абхазскага канфлікту.

Зноскі
------

1. 1 2  В Сухуми произошли два взрыва на ЖД **(нявызн.)**.  Civil Georgia (19 чэрвеня 2008).
2. ↑  В результате взрывов в Гагра ранены шесть человек **(нявызн.)**.  Civil Georgia (29 чэрвеня 2008).
3. ↑  Администрация Гагрского района выделит материальную помощь пострадавшим во время взрыва 29 июня **(нявызн.)**(недаступная спасылка).  Администрация Президента Республики Абхазия (2 ліпеня 2008). Архівавана з першакрыніцы 21 ліпеня 2011. Праверана 4 ліпеня 2008.
4. ↑  В результате взрывов в Сухуми ранено шесть человек **(нявызн.)**.  Civil Georgia (30 чэрвеня 2008).
5. ↑  Состояние раненых в результате взрыва 30 июня в районе Сухумского рынка - удовлетворительное **(нявызн.)**(недаступная спасылка).  Администрация Президента Республики Абхазия (2 ліпеня 2008). Архівавана з першакрыніцы 21 ліпеня 2011. Праверана 4 ліпеня 2008.
6. 1 2  Рядом с блокпостом российских миротворцев произошел взрыв **(нявызн.)**.  Civil Georgia (2 ліпеня 2008).
7. 1 2 3  В Гали от взрыва погибло четыре человека **(нявызн.)**.  Civil Georgia (7 ліпеня 2008).
8. ↑  4 человека погибли в результате взрыва в центре города Гали **(нявызн.)**(недаступная спасылка).  Администрация Президента Республики Абхазия (7 ліпеня 2008). Архівавана з першакрыніцы 21 ліпеня 2011. Праверана 8 ліпеня 2008.
9. ↑  Вице-президент Рауль Хаджимба призвал население Абхазии быть бдительными **(нявызн.)**(недаступная спасылка).  Администрация Президента Республики Абхазия (7 ліпеня 2008). Архівавана з першакрыніцы 21 ліпеня 2011. Праверана 8 ліпеня 2008.
10. ↑  Сухуми перекрыл административную границу **(нявызн.)**.  Civil Georgia (1 ліпеня 2008).
11. ↑  Ситуация в приграничном Гальском районе - стабильная **(нявызн.)**(недаступная спасылка).  Администрация Президента Республики Абхазия (2 ліпеня 2008). Архівавана з першакрыніцы 21 ліпеня 2011. Праверана 4 ліпеня 2008.
12. 1 2  Abkhazia Blasts Scare Tourists **(нявызн.)**.  Institute for War & Peace Reporting (3 ліпеня 2008). Архівавана з першакрыніцы 8 July 2008. Праверана 4 ліпеня 2008.
13. 1 2  В Абхазии произошли четыре взрыва за два дня **(нявызн.)**.  Civil Georgia (30 чэрвеня 2008).